Gualandi Daviduccio

Az eseményeknek a merykliai katonaság vetett véget, mielőtt az elfajulhatott volna, azonban a listán szereplők mindegyikével végzett a népharag. A Nagytanács az önbíráskodók ellen nem szabott, nem is mert kiszabni komoly büntetést, hiszen egyrészt a leszámolással – ha nem is ilyen véresen, de – többségük egyetértett, másrészt pedig nyilvánvalóan Meryklia népének többsége támogatta a nyílt leszámolást. Gualandi Daviduccio Gualandi Marculfonak, Meryklia 657. évi podestájának a negyedik fia. 632-ben született Marculfo első házasságából. A 657-ben, Wälsenben megtartandó játékokra Meryklia Gherardeschi Duccio mellett őt delegálja.

## Részvétele az ancien régime elleni fellépésben

A 656 végén az ancien régime nem kellően elszámoltatott vezetői ellen kipattant népharag élére állók egyike. A korábbi vezetők ugyanis szervezkedésbe kezdtek a köztársaság megbuktatására, azonban konspirációjuk megbukott, s nyilvánosságra került egy, az összeesküvők aláírását tartalmazó dokumentum. A mintegy 40 nevet tartalmazó listát Gherardeschi Duccio tűzte ki a főtérre, s hatalmas fölháborodást váltott ki. A nép ugyanis, miután kezébe vette a hatalmat és a zsarnoknőt kivégeztette, arisztokráciájának és legbelsőbb embereinek megkegyelmezett, csak vagyonuktól fosztották meg őket. Ezzel a bizalommal éltek vissza akkor, amikor mégis a köztársaság megdöntésére kezdtek el szervezkedni. A lista kitűzése után hajtóvadászat indult az azon szereplő személyek ellen, ennek állt az élére Gherardeschi Duccio a fővárosban, Pianferratoban, és Gualandi Daviduccio vidéken.

Az összeesküvők ugyanis, bár mind a fővárosban voltak lelepleződésükkor, amint tudták, menekülőre fogták, s jópáran Meryklia belső, pusztás része felé vették az irányt. A menekülőket üldözők élére állt Gualandi Daviduccio, aki nemcsak az egyik legkiválóbb merykliai lovas hírében állott, de a lovasíjászat terén is kiemelkedett, egyesével szedve le az összeesküvőket.

Az eseményeknek a merykliai katonaság vetett véget, mielőtt az elfajulhatott volna, azonban a listán szereplők mindegyikével végzett a népharag. A Nagytanács az önbíráskodók ellen nem szabott, nem is mert kiszabni komoly büntetést, hiszen egyrészt a leszámolással – ha nem is ilyen véresen, de – többségük egyetértett, másrészt pedig nyilvánvalóan Meryklia népének többsége támogatta a nyílt elégtételvételt. A két vezetőt, Ducciót és Daviducciót viszont a Nagytanács az első adandó alkalommal távolabb küldte az ország felforrósodott közegétől. Erre alkalmat pedig a kapóra jött wälseni lovagi torna jelentett, ahova a két kiváló képességű ifjú utazott el szerény küldöttséggel, képviselve egész Merykliát. A wälseni tornán Daviduccio a lóversenyt megnyerte, a vadászaton ezüstérmes lett, azonban a hosszúkardos vívásban elért második helyét nem adták meg.

## Magánélete

Daviduccio Gualandi Marculfo legkisebb, de már nagykorú fia, aki még nem alapított saját családot. Apja már fiatalkorában is tehetős és befolyásos volt, s a belső területeken rendelkezett jelentős kereskedelmi kapcsolatokkal és hálózattal, így Duccio gyakran hódolhatott szenvedélyének, a lovaglásnak. Emellett pedig nagyszerű céllövő, elsősorban íjászatban és lovasíjászatban jeleskedik.

## Zsoldossereg szervezőjeként

Gherardeschi Duccio és Gualandi Daviduccio lelkesedése a hadászat iránt az összeesküvés leverése és a tornán való részvételük után sem lankadt. A tornán megtapasztalhatták, hogy déli ruganyos testfelépítésükkel, mozgékonyságukkal akár még szálfegyverrel való küzdelemben is felveszik a versenyt más nemzetek fiaival. Ekkor már felmerült bennük, hogy a szerte Aeterniában dúló háborús konfliktusokból akár hasznot is húzhatnának. Hazaérve Duccio városi és Daviduccio vidéki barátaiból íjász- és gyalogoscsapatok megszervezésébe kezdtek. Eleinte néhány tucat embert vontak be, egy későbbi sereg tisztikarát kiképzendő.

Mivel komoly katonai erővel nem rendelkezett ekkor Meryklia, a Nagytanács engedélyezte tevékenységüket 657-ben, s 658-ban azt ki is terjesztették. Érezve a közeli országok között húzódó feszültséget, a kiképzésbe újabb és újabb fiatalokat vontak be. 658 során már fiatalok ezrei kerültek kiképzésre, ezalatt egyéb fejlesztéseket is részben háttérbe szorítva, hogy megfelelően felfegyvezett gyalogosok és íjászok állhassanak készen egy esetleges konfliktusba való belépésre.

Daviduccio bánatára lovasszázadok kiképzésére egyelőre nem kerül sor, annak költségesebb volta miatt, valamint, hogy megfelelő harci lovak kiképzése pár hónap alatt még nem lehetséges. A gyalogság és íjászat fejlesztésével a flottához hasonló volumenű haderőnemek jöhetnek létre, amik bármilyen háborúban komoly harcértéket képviselve szolgálhatják az ország vagy a zsoldot fizető érdekeit.